Lucas Lossius

**Lucas Lossius** (1508-1582) estis germana humanisto, luterana teologo, pedagogo kaj himnologo. Li estis aŭtoro de la verko *Erotemata musicae practicae*, publikigita en Nurenbergo en 1563, kun pluraj sinsekvaj eldonoj, kaj aldonoj faritaj de *Christopher Praetorius*, silezia kantoro kaj muzikisto en la Preĝejo de Sankta Johano, en Luneburgo. Li same aŭtoris bazan antologion de latinaj kantoj kun prefaco de sia profesoro, Filipo Melanktono (1497-1560), por la uzo de la reforma movado. En Luneburgo li instruis la latinan kaj estis rektoro.

## Biografio
Lucas Lossius studis en la Universitato de Wittenberg kaj Melanktono estis lia profesoro ĉirkaŭ 1530-1532, tie kie li ankaŭ konatiĝis kun Marteno Lutero. Rekomendletero el la du reformistoj, en 1532, donis al li la oficon kiel sekretario de Urbanus Rhegius, en Luneburgo. Ekde 1533 ĝis la dato de sia morto, li donis lecionojn en gimnazio de sia naskiĝurbo. Li estas vaste konata pro siaj muzikaj verkoj religiaj, himnoj kaj sia kompilaĵo de luterana psalmaro. Li same instruis klasikajn lingvojn kaj estis kantoro de liturgia muziko en la lernejo kaj preĝejo de Luneburgo.

Lia edzino Anna, kun kiu li edziĝis en 1542, donis al li infanojn, el kiuj tri supervivis lin: Johano estis profesoro en Hamburgo, Hieronimo estis pastoro en la Preĝejo de Sankta Johano en Luneburgo kaj Luko kiu ankaŭ estis instruisto. Iu filino mortis ankoraŭ infane kaj li havis ankoraŭ tri filinojn, unu el kiuj edziniĝis kun pastoro kaj rektoro en la Preĝejo de Sankta Mikaelo, en Luneburgo.

## Publikigitaĵoj 
* Erotemata dialecticae et rhetoricae Philippi Melanthonis, et praeceptionum Erasmi Roterodami … ad usum scholarum «quas vocant Triviales» breviter selecta et contracta. 1545
* Annotationes in Grammaticen D. Phil. Melanthonis latinam, 1552
* Obiectiones in Catechismum puerorum, 1552
* Graecae grammatices methodus, 1553
* Psalmodia, hoc est, Cantica Sacra Veteris Ecclesiae selectae 1553
* Catechismus: hoc est christianae doctrinae methodus, 1557
* Annotationum in Novum Testamentum Iesu Christi Nazareni, 1558
* Elementa dialecticae et rhetoricae, 1559
* Historia passionis Jesu Christi: interrogationibus et obiectionibus explicata, 1559
* Annotationes scholasticae in Epistolas dominicales, 1560
* Annotationum Scholasticarum Lucae Lossii Luneburgensis In Novum Testamentum ..., 1562
* Erotemata musicae practicae, 1563
* Lunaeburga Saxoniae, 1566
* De vocabulorum differentiis ..., 1566, Marcus Cornelius Fronto, Lucas Lossius
* Katēchēsis Christianōn Hellēnikōs, 1579

## Literaturo
* Encyclopaedic Dictionary Of Christian Antiquities (in 9 Volumes), William Smith,Samuel Cheetham
* A General History of the Science and Practice of Music, Volume 1, Sir John Hawkins
* Notes and Queries: A Medium of Intercommunication for Literary Men, General ...
* A Concise History of Music: From the Commencement of the Christian Era to ..., Henry George Bonavia Hunt
* General history of the science and practice of music., Volume 2, Sir John Hawkins
* Worship Wars in Early Lutheranism: Choir, Congregation and Three Centuries ..., Joseph Herl
* Allgemeine Deutsche Biographie
* Neue deutsche Biographie

## Vidu ankaŭ
* Erasmo de Roterdamo (1467-1536)
* Marteno Lutero (1483-1546)
* Urbanus Rhegius (1489-1541)
* Philipp Melanchthon (1497-1560)
* Christian Egenolff (1502-1555)
* Lucas Bacmeister la 1-a (1530-1608)

## Referencoj
Kategorio:Germanaj komponistoj
Kategorio:Germanaj humanistoj
Kategorio:Universitato de Wittenberg